Living-ul este una dintre cele mai importante camere ale unei case. O poţi folosi pentru a te relaxa, pentru a lucra, dar şi pentru a organiza evenimente cu familia şi prietenii. De obicei, camera de zi nu trebuie să includă foarte multe piese de mobilier pentru a fi completă. Poţi să te bucuri de o cameră de zi perfectă cu doar câteva piese de mobilier şi accesorii esenţiale.
Citeşte mai jos cum poţi să îţi amenajezi camera de zi cu doar 7 piese esenţiale:
Alege un colţar pentru living
Colţarele pentru living pot fi piesa de rezistenţă a camerei de zi. Acestea au o mulţime de avantaje. Cel mai important avantaj are legătură cu confortul de care te bucuri. Majoritatea modelelor de colţare pentru living sunt confortabile, îţi oferă mult spaţiu pentru relaxare şi se pot transforma rapid într-un pat de două persoane.
Fie că îţi place să lucrezi de pe canapea, să te relaxezi la filme sau să povesteşti ore în şir cu cei dragi, colţarele pentru living le poti comanda de pe Emag si sunt întotdeauna o idee inspirată.
Bineînţeles, colţarul nu este o super alegere în orice circumstanţe. Dacă ai o cameră de zi de dimensiuni mici, atunci este de preferat să optezi pentru o canapea extensibilă de 3 locuri în detrimentul unui colţar. O astfel de canapea va ocupa mai puţin spaţiu, însă îţi va oferi beneficii similare.
Optează pentru mobilier minimalist
Mobilierul de living este un must în amenajare, însă ai opţiunea de a alege din sute de modele diverse. De ce este mobilierul minimalist cea mai bună idee? Pentru că îţi oferă şansa de a te bucura de mai mult spaţiu, de a avea o cameră de zi aerisita şi pentru că nu se va demoda prea repede.
Desigur, mobilierul de living minimalist se poate adapta în funcţie de preferinţele tale. Poţi alege o comodă TV şi câteva etajere, poţi opta pentru rafturi suspendate, dar şi pentru dulapuri de mici dimensiuni sau o bibliotecă. Tu decizi ce tip de mobila se potriveşte nevoilor tale şi spaţiului pe care vrei să îl amenajezi.
Include o măsuţă de cafea în amenajare
Măsuţa de cafea este o piesă ce nu poate lipsi dintr-un living complet amenajat. De ce? Pentru că aceasta este cu adevărat o piesă utilă, pe care o vei putea folosi pentru a depozita obiecte, dar şi pentru a servi un snack, o cafea sau un suc. Partea bună este că măsuţele de cafea au preţuri accesibile, ce pornesc de la câteva zeci de lei.
Nu uita de covor
Covorul este un super accesoriu pe care îl poţi include în amenajarea camerei de zi. Acesta are rol estetic şi va da camerei un aspect modern şi cozy. De asemenea, te vei bucura să ai un covor şi pentru confortul tău. Acesta are o suprafaţă plăcută, pe care îţi va face plăcere să calci.
Instalează corpurile de iluminat potrivite
Nicio amenajare nu este completă fără corpurile de iluminat potrivite. Pentru camera de zi alege corpurile de iluminat în funcţie de activităţile pe care le desfăşori cel mai des. Îţi place să lucrezi în living sau să citeşti? Atunci ai nevoie de o lumină care să te ajute să faci astfel de activităţi confortabil. Dacă preferi să urmăreşti filme sau să te bucuri de muzică, atunci optează pentru surse de lumină ambientală.
Alege draperii, jaluzele sau rolete pentru geam
Accesoriile pentru geam au atât rol estetic, cât şi rol funcţional. Ele te ajută să te bucuri de intimitate, să dormi bine, dar şi să ţii căldura la distanţă în zilele toride de vară. În plus, foarte multe dintre aceste accesorii au un design plăcut şi se pot integra uşor într-o amenajare modernă.
Foloseşte decoraţiuni
Când aproape ai terminat de amenajat camera de zi, nu uita să adaugi şi decoraţiuni. Poţi opta pentru vaze cu flori, tablouri, rame foto sau chiar plante. Totuşi, încearcă să nu foloseşti prea multe decoraţiuni ca să eviţi să încarci inutil cameră.
Living-ul tău poate arăta perfect cu doar 7 piese esenţiale, pe care le poţi alege în funcţie de gusturile tale, dar şi de buget.